E. Kandolo poursuit ses réponses sur les chansons funèbres
Les réponses d’Emmanuel Kandolo se rapportent à ces deux articles respectivement du 18 avril et du 2 mai 2012. Ils peuvent être consultés en appuyant sur leurs titres.
Emmanuel kandolo décortique quatre chansons funèbres
Réponses d'emmanuel kandolo à propos des chansons funèbres
Ba ndeko,
Na nzembo ya mama Wali, Wembadio atangi même pas ba kombo ya ba neveux na ye oyo baweyi : Arthur na Benjamin Nkumu. Sans surprise, aluki nde kolakisa que ma Zophini azali victime ya motema mabe ya batu oyo balinga bapanzela ye famille mpe ko plaindre ba oyo balingi ko détruire ma Zophini!!!
Nionso oyo ezali non sens mpo ma Zophini nde azali ebandeli mpe suka ya nionso wana !!! Wembadio ayebaki yango malamu, kasi neti ma Zophini abandaki toujours kozua défense énergétique na ye (Il fallait komona ndenge ma Zophini abandaki kozua défense ya Wembadio tango ma moke akufaki !!!) mpe ye, Wembadio abandaki ko vivre na loboko ya Pauline, kokende souvent na Gombe epayi ya Paulina kozuaka mbongo mpe koliaka kuna, ezalaki naturel kaka ayemba bongo mpo bayebani lolenge bazalaki kododa batu na misala ya tango wana !!!
Wembadio azalaki plus attaché na ma Zophini na Pauline que na Pierre. Yango wana ce dernier, na Zaiko ba très proches na ye ezalaki Jossart, Ombale, Mbuta na D.V. Moanda « Depson ».
…………………………………………………………………………………………………………………………….
Ndeko Historien,
Olobaki ozali «Assistant», ngai, nabongisi en te disant que tozali complémentaires mpo bosangisi bua ba souvenirs nde bozali kokomisa biso na objecti ya blog na biso oyo.
Ya solo Pierre Nkumu atangaki na Ngiri-Ngiri, kasi atikalaki kosilisa kelasi na ye te mpo ayaki komipesa mingi na miziki na Zaiko. Ata ko bongo, ayebaki que esengelaki azongela kelasi mpo azalaki na ambition ya kosala sciences économiques na université. Na mbula moko wana akataki kelasi, pression ya sœur na ye Pauline ekomaki tee na niveau ya kokangisa mpe kobetisa régulièrement copine na ye azalaki na ye na temps wana, Lola Fatou Selenge.
Pierre azongela kelasi na tango oyo ye amonaki que esengelaki azongela nde eyaki kosala que azongela kelasi mpe ayaki kokende kosila ba Humanités pédagogiques na ye na Kisangani, esika azuaki diplôme d’Etat.
Tango azongi na Kinshasa, abandi kosala ba affaires na ye mpe ko continuer ba activités na Zaiko. Wana akomi kobaluka na Marie-Thérèse Bumba (Matebu), ye mpe abandaki kosala ba acticités commerciales na ye mpe azalaki na boutique ya bilamba na ville wana, non loin ya Immeuble Bomanza. Azalaki lisusu na bar na Bandalungwa na kombo ya Tim à Gogo, esika ba play mingi ya Kinshasa bazalaki kokutana na pokwa mpo ba séries wana, l’Etat epekisaki ba concerts ya butu, yango wana sima ya 18 heures bokutani bozalaki kuna na ba nduliste ya Zaiko tee na l’aube.
Pierre abali officiellement mbala moko na vie na ye mpe l’unique femme oyo abala ezali Tantine, na 1975 mpe baboti bana mibale ya basi. Babandaki yambo kofanda na Motel Fikin mpe sima baye kosomba ndaku na cité Salongo, esika bana mibale wana babotami. En revanche, likambo oyo que Pierre akufela muana ezali ya solo te mpe bana banso wana babale bazali awa na France, ba bala mpe ba bota na bana oyo basili kokola.
Liwa ya Pierre ezali étranger te na misala ya ma Zophini !!! Tango akabuani na Tantine, suite na pression mpe influence ya famille na ye, abandi ko vivre na fille moko ya mu Kongo. Pendant que muasi wana azali na ndaku ya Pierre, na Cité Salongo, ye a continuaka ko tourner na mutu na ye mosusu tee na tango Pierre aye ko apprendre likambo wana. Mpo na kokanga ye na flagrance ya adultère, Pierre asali kaka ndenge asala, abimi na tongo mpo na kokende ba affaires na ye, atiki voiture mosika na ndaku mpe azongi makolo sima ya ngonga, aye kokanga muasi na mobali wana na ndaku. Na bitumba na mobali wana, tango Pierre azali kobeta ye makofi mpe mutu wana akomi presque na agonie, muasi akimi mbangu azui mbeli atie Pierre na lokolo mpe ekati mosisa. Tango ma Zophini ayoki bongo, aluki abongisa makambu tout en prona kaka que Pierre afanda na muasi wana. Wana mpe Pierre azali kozua ba traitements ndenge na ndenge na pota wana, kasi yango ezali kokawuka te tee na ndenge eye kobendela ye mindondo misusu tee komema ye na liwa.
Na molongo, ma Zophini andima muana moko muasi wana abotaki pendant que Pierre ye moko abandaki ko clamer que muana wana azali ya ye te. Ma Zophini a imposa existence ya muana wana comme muana ya Pierre na famille pendant que ba preuves nionso Pierre azalaki na yango, ebandaki kolakisa le contraire. Pierre aweyi na août 1986.
Sima ya Pierre, ba oyo bayebaki misala mia ma Zophini, bakomaki kobangela Tonton mpe sima ya mposo mibale, Tonton mpe ayaki kokufa na ba circonstances inexpliquées tee na lelo oyo. Yango wana, bana ya Lemba ba decidaki kaka ba tumba Pauline na ma Zophine na moto mpe yambo yango esalema, esengelaki kosambisa bango publiquement. A partir ya awa nde Pauline a craquer, devant extrême pression oyo ezalaki na batu oyo bazalaki kosambisa bango publiquement, Pauline abeta lisolo nionso ya ba nkisi oyo basala mpe na ndenge bayebi liwa ya quatre hommes mikolo mpe responsables ya ndenge wana mpo na ko permettre ye azala na ba postes minene, mbongo, carrière riche mpe na bomengo na ye moko ma Zophini.
Tango condamnation ya kotumba bango ekueyi, ba mama ya Association ya ba anciennes élèves ya Sacre cœur ya Mbanza Mboma, esika Pauline atanga, ba bondela bana Lemba na lolenge nionso que kotumba bango ezali solution te mpe ebongi ba ndima bolimbisi na lolenge ba avouer publiquement misala minso oyo ekumbi famille Nkumu na ba drames ya ndenge na ndenge. Na ngambo mosusu, elobamaki te, kasi eyebanaki malamu que soki ba baraki Pauline, Président Mobutu alingaki kotika acte wana impuni ata muke te mpe alingaki ko réprimer ba jeunes ya Lemba na rigueur nionso mpe toyebi te soki elingaki komema na situation nini ?
Pierre azali na composition moko na Zaiko. « Selenge », nzembo asalela copine na ye Lola Fatou Selenge, ye mpe azalaki rocherette.
Ye moko Pierre, atia mongongo na ye na « Ngadiadia » ye nde alobaka : « dit, vous croyez que falanga ezali lokola njika ?» ; Ombale atika elembo ya bolingo ya Pierre na Tantine na « Lisapo » ; Zaiko eyemba Pierre na ba nzembo ebele : « Ngadiadia », « Mbelengo », « Bomwana », « Zaiko Balawukidi », « Ma », etc.
………………….................................................................
Ndeko ya Théo,
Sincèrement, mpo na kufa ya molongani ya Dido Yogo, nayebi penza malamu te. Je suis désolé !
……………………………………………………………………………….
Ndeko Serge,
Merci mingi na ba commentaire mpe na complément oyo ebakisi boyebi bua biso sur lisolo ya Polo Kamba.
........................................................................................
Ndeko Roca,
Soki nazwi ngonga na mbala ya sima, na komeka kolobela Théthé, Ndaya na Anna Muyanzi.
……………………………………………………………………………………..
Ndeko King,
Nakoluka moyen nameka kosolola lisolo ya Espèrent la Chacarra ; ba nzembo oyo ayembaki mpe na baye oyo ye ayembela ba nzembo, kobanda na ye ya miziki ; conflit na tata na ye mpo Espèrent azalaki élève brillant, père alingaki kotinda ya na poto mpo a continuer ba kelasi na université ; ndenge andimaka kokende kosilisa mikolo mia ye na Kinshasa.
………………………………………………………………………………………
Ndeko Richard Mawete,
Pierre na Tonton bakufa na écart ya deux semaines
………………………………………………………………………………
Ndeko Dio-Dio,
Otangi lisolo ya papa Wemba na Celé (Celé Wemba), mbala moko o conclure que ezali lisolo ya matanga !!! Mawa na yo !!!
Différence entre yo na ngai ezali que yo, oyebi papa Wemba atango akomi vedette mpe azali kosala succès na miziki, précisément na Yoka Lokole quelques temps avant asala Viva. En revanche, ngai, nayebi ye avant même abanda koyemba na Zaiko. Tango wana azalaki sans avenir mpe abandaki kosala eloko moko te !!!
Na banzi que oyebi nzembo ya « Jazzy B. », ebima na album ya Modogo « Statut de la liberté ». En réalité, ezali nzembo ya papa Wemba kasi neti abandaki kobima na Jezzy B., une femme mariée, yango ebimaki sous couvert ya Modogo. Est-ce que oyebi scandale oyo esalemaka na relation adultère wana ? Ba cassettes audio ezali, mobali ya Jezzy B. a enregistra ba heures na ba heures ya ba conversations téléphoniques nionso entre papa Wemba na Jezzy B. ezala na Paris tee na Brazzaville, y compriss na batu ba oyo babandaki kobenga kuna mpo na compte ya papa Wemba ou mpo na koluka ba filles mosusu ya groupe ya Jezzy B. makangu. Ba archives wana ezali !!! Mobali ya Jezzy B. ye moko akabola ba cassettes wana partout be mpe aya kotikela yango Rosa mpe cette dernière tango ayoki yango elekelaki ye mpe a telephona ngai na mosala mpe a proposer que alingi kokutana na ngai de toute urgence na ndaku mpe ayokisa ngai deux cassettes wana mpe azalaki na ba copies oyo atikela batu.
Alors, kolinga te na tandela yo ba détails nionso wana awa mpe na lolenge yango ezalaki ba preuves efficaces na demande ya divorce ya Jezzy B. mpe na ndenge ayaki ko proposer na Rosa asala papa Wemba lokola ye, asali na Jezzy B. mpe na lolenge probleme oyo emamaki instabilité na couple ya papa Wemba mpo Rosa ayaki kolawuka !!! Soki ozali komeka ngai, kobunga te que nazali en mesure ya kozongisa yo na esikana yo.
Par contre, na zali mpe na ba témoignages oyo ezali mpe kolasa que papa Wemba te kaka nde abandaka basi ya ngana. Mpo conflit kati na ye na Ombale, ewutaki na nzele ya Ombale, Claudine, Ye nde Ombale ayembela nzembo Mizou. Na présence na ngai, ye moko Claudine nde atandelaka papa Wemba que alingaka ye, juste na entrée principale ya Intercontinental ya Kinshasa.
Ndeko Dio-Dio, na banzi que obungi te que nazalaka guerrier mpe oyebi ba bitumba minene na bunda mpe na lolenge oyo na mibuakaka na ba batailles. S’il te plaît, luka kimia mpe boboto panda te soki ozali koluka oyo ozali koluka wana, nakokomisa yo esika olingi kokoma !
Kobunga te que ba nzembo oyo kaka ba nduliste bayemba, sima na yango masolo mingi ezali ya kobombana. Nayebi mua ndambu mpe nazali en mesure ya kotandela yo peu importe na misusu ekumba Rosa akangisa papa Wemba, mosusu cas ya inceste, mosusu batu oyo ye moko papa Wemba ayemba mpe bazali na bana na kati na libota na ye, etc. Ndenge kaka omoni, soki olingi ko continuer na ba provocations na yo oyo owuti na yango na site mosusu wana, yeba que okobanda toujours kozua biyano na ba détails.
Nazali kozela eyano na yo na fermeté !
Patriotiquement,
Emmanuel Kandolo
.
fra_Latn fra_Latn fra_Latn fra_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn unk lin_Latn lin_Latn unk lin_Latn lin_Latn unk lin_Latn lin_Latn unk lin_Latn lin_Latn unk epo_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn swh_Latn unk